text: Какво се случва с електронната винетка след продажбата на автомобила? | Informiran.net
  Електронната винетка се издава за автомобил с определен регистрационен номер, обясни Мирослав Стоянов от ОДВМР-Пазарджик. При промяна на регистрационния номер собственикът или ползвателят следва в срок до три работни дни да заяви тази промяна в централното управление или в областните управления на Агенция "Пътна инфраструктура", уточни още той, предаде Дарик.
  В последно време станаха известни десетки случаи на сгрешени електронни винетки заради невярно въведени данни от страна на шофьорите, акцентират още от СБА. Още в началото на годината от Агенция "Пътна инфраструктура" обърнаха внимание, че ако водачът некоректно въведе данните за автомобила си и си закупи винетка със сгрешени данни, после не може нито да направи корекция, нито да си вземе парите обратно.БГНЕСДържавните служители се позовават на чл.5, ал.3 от Наредба за условията, реда и правилата за изграждане и функциониране на смесена система за таксуване на превозните средства, където е казано, че при покупка на е-винетка отговорността за попълване на коректна информация е на собственика или ползвателя на автомобила.